ভারতের ভয়ে নিজেদের অবস্থান বদল করছে জঙ্গিরা!

ওয়েব ডেস্ক : অপারেশন সিঁদুরে (Operation Sindoor) ভয় পেয়েছে পাক জঙ্গিরা (Terrorist)। সূত্রের খবর, সেই কারণে এবার পাক অধিকৃত কাশ্মীর (PoK) থেকে খাইবার পাখতুনখোয়ায় নিজেদের জঙ্গি ঘাঁটি সরাচ্ছে জইশ-ই-মহম্মদ ও হিজবুল মুজাহিদিন-এর মতো জঙ্গি গোষ্ঠী। এই বিষয়টিকে বেশ তাৎপর্য বলে মনে করছে বিশেষজ্ঞ মহল।

পহেলগাম হামলার (Pahalgam Attack) বদলা নিতে গত ৭ মে পাকিস্তানে অপারেশন সিঁদুর (Operation Sindoor) চালিয়েছিল ভারত (India)। তাতে একাধিক জঙ্গির মৃত্যু হয়েছিল। এতে মেরুদণ্ড ভেঙে যায় জঙ্গিদের। তার পরেই পাক অধিকৃত কাশ্মীর থেকে নিজেদের ঘাঁটি সরাচ্ছে জঙ্গি গোষ্ঠীগুলি। ওয়াকিবহালের মতে, ভারত এই অঞ্চলে আবার হামলা চালাতে পারে। সেই কারণে জঙ্গিগোষ্ঠীগুলি তাদের অবস্থান বদল করছে।

আরও খবর : মার্কিন যুক্তরাষ্ট্রে চাকরি পেতে এবার থেকে দিতে হবে ৮৮ লক্ষ!

সম্প্রতি খাইবার পাখতুনখোয়ায় একটি জনসভা করেছিল জঙ্গি গোষ্ঠী জইশ-ই-মহম্মদ (Jaish-e-Mohammed)। সোখানে তাদেরকে নিরাপত্তা দিতে দেখা গিয়েছে পাক পুলিশকে। পুলিশ কর্মীদের হাতে দেখা গিয়েছিল এম৪-এর মতো অত্যাধুনিক বন্দুক। সেই ভিডিয়ো ভাইরাল হয়েছে সমাজমাধ্যমে (ভিডিয়োর সত্যাতা যাচাই করেনি কলকাতা টিভি)। সেখানে এক জঙ্গি নেতাকে বলতে শোনা গিয়েছে, অপারেশ সিঁদুরে নিহত জঙ্গিদের শেষকৃত্যে উপস্থিত থাকতে উচ্চপদস্থ পাক কমান্ডারদের নির্দেশ দেওয়া হয়েছিল সেনা দফতরের তরফে। এমনকি ওই সময় অন্যান্য জওয়ানদের পাহারা দেওয়ারও নির্দেশ দেওয়া হয়েছিল।

প্রসঙ্গত, অপারেশন সিঁদুরের (Operation Sindoor) পর জঙ্গিদের শেষকৃত্যে পাক সেনাদের শেষকৃত্যে উপস্থিত থাকার বেশ কিছু ভিডিয়ো ছড়িয়ে পড়েছিল সমাজমাধ্যমে। যা নিয়ে জোর বিতর্ক শুরু হয়েছিল। এ নিয়ে গোটা বিশ্বের কাছে পাকিস্তানের মুখোশ খুলেছিল ভারত। এবার দেখা গেল ভারতের আক্রমণের ভয়ে পাক অধিকৃত কাশ্মীর ছেড়ে এবার পাখতুনখোয়ায় আশ্রয় নিচ্ছে জঙ্গিরা। সূত্রের খবর, পাক সরকারের নির্দেশেই তাদের সরিয়ে নেওয়া হচ্ছে।